ระเบียบกระทรวงการคลังระเบียบกระทรวงการคลังว่าด้วยการหักรายรับจ่ายขาดและการถอนคืนเงินรายรับพ.ศ.๒๕๔๕[๑] อาศัยอำนาจตามความในมาตรา ๔ วรรคสอง และมาตรา ๘(๔) แห่งพระราชบัญญัติเงินคงคลัง พ.ศ. ๒๔๙๑ซึ่งแก้ไขเพิ่มเติมโดยพระราชบัญญัติเงินคงคลัง (ฉบับที่ ๒) พ.ศ. ๒๔๙๕ และข้อ ๒ ก. แห่งข้อบังคับว่าด้วยการอนุญาตให้หัวหน้าส่วนราชการหักรายจ่ายจากเงินที่ต้องส่งพ.ศ. ๒๔๙๗ รัฐมนตรีว่าการกระทรวงการคลัง จึงกำหนดระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงการคลังว่าด้วยการหักรายรับจ่ายขาดและการถอนคืนเงินรายรับ พ.ศ. ๒๕๔๕ข้อ ๒ระเบียบนี้ให้ใช้บังคับตั้งแต่วันที่ ๑ เมษายน ๒๕๔๕ เป็นต้นไปข้อ ๓ให้ยกเลิกคำสั่งแผนกคลังที่ ๖๙๑๒๕/๒๔๙๗ ลงวันที่ ๒๕ ธันวาคม พ.ศ. ๒๔๙๗เรื่อง ระเบียบการหักรายรับจ่ายขาด และการถอนคืนเงินรายรับบรรดาระเบียบ ข้อบังคับหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้คลัง หมายความว่าบัญชีเงินคงคลังบัญชีที่ ๑ สำนักงานคลังจังหวัด สำนักงานคลังจังหวัด ณ อำเภอและบัญชีเงินฝากของสำนักงานคลังจังหวัด หรือสำนักงานคลังจังหวัด ณ อำเภอการหักรายรับจ่ายขาดหมายความว่า การหักรายจ่ายจากเงินรายรับที่ต้องนำส่งเข้าบัญชีเงินคงคลังบัญชีที่ ๑สำนักงานคลังจังหวัด สำนักงานคลังจังหวัด ณ อำเภอและบัญชีเงินฝากของสำนักงานคลังจังหวัด และสำนักงานคลังจังหวัด ณ อำเภอข้อ ๕ในกรณีที่ส่วนราชการมีปัญหาเกี่ยวกับการปฏิบัติตามระเบียบนี้ให้กระทรวงการคลังเป็นผู้วินิจฉัยและในกรณีที่ส่วนราชการไม่สามารถปฏิบัติตามระเบียบนี้ได้ให้ส่วนราชการเจ้าของรายได้ขอทำความตกลงกับกระทรวงการคลังข้อ ๖ในกรณีที่กระทรวงการคลังได้ให้ความตกลงในวิธีปฏิบัติเฉพาะเรื่องไว้แล้วก็ให้เป็นไปตามนั้นข้อ ๗ให้ปลัดกระทรวงการคลังรักษาการตามระเบียบนี้หมวด๑การหักรายรับจ่ายขาด ข้อ ๘การหักรายจ่ายจากเงินที่จะต้องนำส่งคลังตามความนัยมาตรา ๔ วรรคสอง แห่งกฎหมายว่าด้วยเงินคงคลัง ได้แก่(๑)รายจ่ายที่หักนั้นเป็นรายจ่ายที่มีกฎหมายอนุญาตให้จ่ายได้(๒)รายจ่ายที่จำเป็นต้องจ่ายตามระเบียบที่ได้รับความตกลงจากกระทรวงการคลังเพื่อจ่ายเป็นค่าสินบน รางวัลหรือค่าใช้จ่ายในการจัดให้ได้มาซึ่งเงินอันพึงต้องชำระให้แก่รัฐบาล(๓) รายจ่ายที่ต้องจ่ายคืนให้แก่บุคคลใด ๆเพราะเป็นเงินอันไม่พึงต้องชำระให้แก่รัฐบาลข้อ ๙การหักรายรับจ่ายขาดต้องขอทำความตกลงกับกระทรวงการคลัง เว้นแต่(๑)การหักจ่ายคืนเงินที่ส่วนราชการนำส่งเกินกว่ารายรับ ส่งผิดประเภทรายได้ ส่งซ้ำ(๒)การหักจ่ายตามระเบียบที่ได้รับความตกลงจากกระทรวงการคลังเพื่อจ่ายเป็นค่าสินบนรางวัล หรือค่าใช้จ่ายในการจัดให้ได้มาซึ่งเงินอันพึงต้องชำระให้แก่รัฐบาลการหักรายรับจ่ายขาดตาม (๑) และ (๒)ต้องเป็นรายรับที่ได้รับไว้ในจังหวัดเดียวกันข้อ ๑๐การหักรายรับจ่ายขาด ให้เป็นไปดังนี้(๑) ถ้ารายรับรายที่มีกรณีต้องหักจ่ายยังมิได้นำเงินส่งคลังให้หักจ่ายจากรายรับรายนั้นก่อน(๒)ถ้ารายรับรายที่มีกรณีต้องหักจ่ายได้นำเงินส่งคลังแล้วให้หักจ่ายจากรายรับที่จะได้รับในประเภทเดียวกันกับที่ได้นำเงินส่งคลังไปแล้วข้อ ๑๑วิธีปฏิบัติเกี่ยวกับการหักรายรับจ่ายขาด ตามข้อ ๙ให้เป็นไปตามที่กรมบัญชีกลางกำหนดข้อ ๑๒ เมื่อได้ดำเนินการหักรายรับจ่ายขาดไปแล้วทุกกรณีให้แจ้งกรมบัญชีกลางทราบภายในวันที่ ๑๕ ของเดือนถัดไป ดังนี้(๑) รายรับที่มีกรณีต้องหักจ่ายนั้นได้รับไว้ในประเภทใด เมื่อใด จำนวนเท่าใด ถ้าเงินนั้นได้นำส่งคลังไปแล้วให้แจ้งเลขที่คลังรับ วัน เดือน ปี ของใบนำส่งด้วย(๒) ได้หักจ่ายจากเงินรายได้ ประเภทใด เมื่อใดจำนวนเท่าใด(๓) ได้หักจ่ายเนื่องจากเหตุผลใดหมวด๒การถอนคืนเงินรายรับ ข้อ ๑๓การถอนคืนเงินรายรับต้องขอทำความตกลงกับกระทรวงการคลัง เว้นแต่(๑)การถอนคืนเงินค่าขายเอกสารที่ได้รับจากการดำเนินการจัดซื้อจัดจ้างที่มีการยกเลิกการจัดซื้อจัดจ้างในภายหลังเพื่อจ่ายคืนผู้ซื้อเอกสาร(๒)การถอนคืนเงินที่ได้รับชดใช้ไว้เกินความรับผิดจากการละเมิดที่กระทรวงการคลังกำหนด(๓)การถอนคืนเงินที่ได้รับจากการผิดสัญญาลาศึกษาดูงานไว้เกินความรับผิดข้อ ๑๔การถอนคืนเงินรายรับ ให้เป็นไปดังนี้(๑) กรณีถอนคืนเงินรายรับภายในปีงบประมาณที่ได้นำเงินส่งคลังไว้ให้ส่วนราชการ ผู้เบิกถอนคืน โดยเบิกจากเงินรายได้ส่งเกินจ่ายคืนประเภทรายได้เดียวกันกับที่นำเงินส่งคลังไว้(๒)การถอนคืนเงินรายรับเมื่อพ้นปีงบประมาณที่ได้นำส่งคลังไว้ให้ส่วนราชการผู้เบิกถอนคืน โดยเบิกจากเงินงบประมาณรายจ่ายของปีที่อนุมัติเบิกหมวดรายจ่ายอื่น หรือหมวดรายจ่ายที่สำนักงบประมาณกำหนด เพื่อการถอนคืนของกระทรวงทบวง กรม เจ้าของรายได้ที่ต้องเบิกจ่ายถอนคืนข้อ ๑๕วิธีการปฏิบัติเกี่ยวกับการถอนคืนเงินรายรับ ตามข้อ ๑๓ให้เป็นไปตามที่กรมบัญชีกลางกำหนดข้อ ๑๖เมื่อได้ดำเนินการถอนคืนเงินรายรับตามข้อ ๑๓ ไปแล้วให้แจ้งกรมบัญชีกลางทราบภายในวันที่ ๑๕ ของเดือนถัดไป ดังนี้(๑) รายรับที่จะถอนคืนนั้นเป็นเงินประเภทใดได้รับไว้เมื่อใด จำนวนเท่าใด และได้นำส่งคลังไปแล้วตามเลขที่คลังรับ วัน เดือนปีใด(๒) ได้ถอนคืนจากเงินประเภทรายได้และรหัสรายได้ใดเมื่อใด จำนวนเท่าใด(๓) ได้ถอนคืนเนื่องจากเหตุผลใดประกาศณ วันที่ ๖ กุมภาพันธ์ พ.ศ. ๒๕๔๕นายวราเทพ รัตนากรรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงการคลังอารยา/พิมพ์๓พฤศจิกายน ๒๕๕๑ก้องเกียรติ/ผู้จัดทำ๔พฤศจิกายน ๒๕๕๑[๑]หนังสือกระทรวงการคลัง ที่ กค ๐๕๑๘.๒/ว ๑๕ ลงวันที่ ๗ กุมภาพันธ์ ๒๕๔๕